राजावत वन अधीनस्थ कर्मचारी संघ के जिलाध्यक्ष मनोनीत
करौली| अखिलराजस्थान राज्य कर्मचारी संयुक्त महासंघ के जिलाध्यक्ष राजेश शर्मा ने बताया कि करौली वन विभाग के सहायक वन पाल जयसिंह राजावत को राजस्थान वन अधीनस्थ कर्मचारी संघ के प्रदेशाध्यक्ष बनवारी लाल शर्मा प्रदेश महामंत्री मदनदान की सहमति से जिलाध्यक्ष मनोनीत किया है। साथ ही नव नियुक्त जिलाध्यक्ष को सात दिवस में कार्यकारिणी गठित करने के निर्देश दिए।
6किलो पॉलिथीन जब्त
करौली| नगरपरिषद करौली द्वारा 3 एवं 6 मार्च को 6 किलो पॉलिथीन जब्त कर 7 हजार 200 रुपए का जुर्माना वसूला है। नगरपरिषद आयुक्त खेमराज ने बताया कि सहायक अभियन्ता सीमा, रामहरी मीना ठोस कचरा प्रबन्धन को प्रभारी अधिकारी नियुक्त करते हुए टीम का गठन किया गया। टीम द्वारा 3 मार्च को प्राइवेट बस स्टैंड से गुलाब बाग होते हुए सब्जी मण्डी एवं हिण्डौन गेट से 2 किलो 500 ग्राम पॉलिथीन जब्त कर 2100 रुपए की जुर्माना राशि वसूली। इसी प्रकार 6 मार्च को गुलाब बाग से सब्जी मण्डी होते हुए फूटा कोट, बूरे-बताशा वाली गली, कपड़ा मार्केट से 3 किलो 500 ग्राम पॉलिथीन जप्त कर 5100 रुपए की जुर्माना राशि वसूल की।
hin_Deva hin_Deva hin_Deva hin_Deva